CELEX: 32006R0905
Language: lt
Date: 2006-06-20 00:00:00
Title: 2006 m. birželio 20 d.  Komisijos reglamentas (EB) Nr. 905/2006, iš dalies keičiantis Reglamentą (EB) Nr. 835/2006 dėl nuolatinio konkurso perparduoti Bendrijos rinkoje Lenkijos intervencinės agentūros saugomus paprastuosius kviečius paskelbimo

21.6.2006   
            
            
               LT
            
            
               Europos Sąjungos oficialusis leidinys
            
            
               L 168/3
            
         
      KOMISIJOS REGLAMENTAS (EB) Nr. 905/2006
   2006 m. birželio 20 d.
   iš dalies keičiantis Reglamentą (EB) Nr. 835/2006 dėl nuolatinio konkurso perparduoti Bendrijos rinkoje Lenkijos intervencinės agentūros saugomus paprastuosius kviečius paskelbimo
   EUROPOS BENDRIJŲ KOMISIJA,
   atsižvelgdama į Europos bendrijos steigimo sutartį,
   atsižvelgdama į 2003 m. rugsėjo 29 d. Tarybos reglamentą (EB) Nr. 1784/2003 dėl bendro grūdų rinkos organizavimo (1), ypač į jo 6 straipsnį,
   kadangi:
   
               (1)
            
            
               Komisijos reglamentu (EB) Nr. 835/2006 (2) buvo pradėtas nuolatinis konkursas dėl Lenkijos intervencinės agentūros saugomų 150 000 t paprastųjų kviečių perpardavimo vidaus rinkoje.
            
         
               (2)
            
            
               Atsižvelgiant į dabartinę padėtį rinkoje, reikėtų padidinti paprastųjų kviečių kiekį, kurį Lenkijos intervencinė agentūra nuolatinio konkurso tvarka parduoda vidaus rinkoje, iki 250 000 tonų.
            
         
               (3)
            
            
               Todėl reikėtų atitinkamai iš dalies pakeisti Reglamentą (EB) Nr. 835/2006.
            
         
               (4)
            
            
               Šiame reglamente numatytos priemonės atitinka Grūdų vadybos komiteto nuomonę,
            
         PRIĖMĖ ŠĮ REGLAMENTĄ:
   1 straipsnis
   Reglamentas (EB) Nr. 835/2006 iš dalies keičiamas taip:
   
               1)
            
            
               1 straipsnyje žodžiai „150 000 ton“ pakeičiami žodžiais „250 000 tonų“;
            
         
               2)
            
            
               priedo pavadinime žodžiai „150 000 ton“ pakeičiami žodžiais „250 000 tonų“.
            
         2 straipsnis
   Šis reglamentas įsigalioja jo paskelbimo Europos Sąjungos oficialiajame leidinyje dieną.
   
      Šis reglamentas yra privalomas visas ir tiesiogiai taikomas visose valstybėse narėse.
      Priimta Briuselyje, 2006 m. birželio 20 d.
      
         
            Komisijos vardu
         
         Mariann FISCHER BOEL
         
         
            Komisijos narė
         
      
   
   
      (1)  OL L 270, 2003 10 21, p. 78. Reglamentas su pakeitimais, padarytais Komisijos reglamentu (EB) Nr. 1154/2005 (OL L 187, 2005 7 19, p. 11).
   
      (2)  OL L 152, 2006 6 7, p. 3.